
KELMĖS RAJONO SAVIVALDYBĖS SMULKIŲ IR VIDUTINIŲ ŪKIŲ PLĖTROS PROGRAMOS DARBO GRUPĖ
KELMĖS RAJONO SAVIVALDYBĖS SMULKIŲ IR VIDUTINIŲ ŪKIŲ PLĖTROS PROGRAMOS DARBO GRUPĖS POSĖDŽIO PROTOKOLAS

2026-10-21 Nr. VK-259
Kelmė

Posėdis vyko 2026-10-13  14–14.30 val.


Posėdžio pirmininkas Vytautas Barkauskas, Kelmės rajono savivaldybės smulkių ir vidutinių ūkių plėtros programos darbo grupės (toliau – Darbo grupė) pirmininkas.

Posėdžio sekretorė Sigita Vasiliauskienė, Darbo grupės administratorė.

Dalyvavo Darbo grupės nariai: Andrius Augustis, Rimas Bertašius, Albertas Brazas, Irena Janušienė, Joana Miliauskienė.

Nedalyvavo Darbo grupės narys Vincas Metrikis (apie posėdį buvo informuotas).
DARBOTVARKĖ:

1. Dėl Kelmės rajono smulkių ir vidutinių ūkių plėtros programos (toliau – Programa) lėšų skyrimo smulkių ir vidutinių ūkių plėtrai pagal pateiktas Kelmės rajono smulkių ir vidutinių ūkių plėtros programos paraiškas (toliau – Paraiška (-os).

2. Dėl Kelmės rajono savivaldybės smulkių ir vidutinių ūkių plėtros programos 2027 metų finansavimui skirtinos lėšų sumos teikimo.
1. SVARSTYTA. Kelmės rajono smulkių ir vidutinių ūkių plėtros programos lėšų skyrimas smulkių ir vidutinių ūkių plėtrai pagal pateiktas Kelmės rajono smulkių ir vidutinių ūkių plėtros programos paraiškas.

Pirmininkas V. Barkauskas informavo Smulkių ir vidutinių ūkių plėtros programos darbo grupės narius, kad iš Kelmės rajono savivaldybės biudžeto Programai skirtų 25 tūkst. Eur per pirmąjį Paraiškų rinkimo etapą panaudota 8,9 tūkst. Eur žemės ūkio verslo projektams finansuoti. Antrasis Paraiškų rinkimo etapas buvo skelbiamas rugsėjo mėnesį. Pareiškėjai pateikė 5 Paraiškas ir numatoma Programos lėšų panaudojimo suma – 7,5 tūkst.
Irena Janušienė pasiūlė ateityje keisti Programos tvarkos aprašo 4.2 punktą numatant maksimalią 2 tūkst. Eur lėšų sumą vienam pareiškėjui.

Vytautas Barkauskas pasiūlė, kad, keičiant Programos tvarkos aprašo 4.2 punktą, tikslinga keisti ir Programos tvarkos aprašo 4.1 punktą – sutrumpinti paraiškų teikimo periodiškumo laikotarpį iki trijų metų.

Darbo grupė kiekvieną pateiktą Paraišką svarstė individualiai atsižvelgdama į Pareiškėjų pateiktus duomenis ir numatomas išlaidas prekėms įsigyti.

Pritarta bendru sutarimu.

NUTARTA:

1. Skirti žemės ūkio veiklos subjektams lėšas prioritetiniams žemės ūkio verslo
projektams finansuoti:
1. Pareiškėjui Nr. 1 



1 500 Eur;

2. Pareiškėjui Nr. 2



1 500 Eur;

3. Pareiškėjui Nr. 3



1 500 Eur;

4. Pareiškėjui Nr. 4



1 500 Eur;
5. Pareiškėjui Nr. 5



1 500 Eur.
2. Įpareigoti Darbo grupės pirmininką Vytautą Barkauską pateikti Kelmės rajono savivaldybės tarybai Smulkių ir vidutinių ūkių plėtros programos tvarkos aprašo 4.1 ir 4.2 punktų keitimo projektą.
2. SVARSTYTA. Kelmės rajono savivaldybės smulkių ir vidutinių ūkių plėtros programos 2027 metų finansavimui skirtinos lėšų sumos teikimas.
Pirmininkas Vytautas Barkauskas apibendrino šių metų Programos lėšų panaudojimą ir pasiūlė, kad į 2027 metų Savivaldybės strateginio planavimo dokumentus Programos finansavimui būtų įtraukta 30 tūkst. Eur.
Pritarta bendru sutarimu.

NUTARTA. Prašyti 2027 metais skirti Kelmės rajono smulkių ir vidutinių ūkių plėtros programai finansuoti 30 tūkst. Eur.

Posėdžio pirmininkas




Vytautas Barkauskas

Posėdžio sekretorė




Sigita Vasiliauskienė
